b'\n_START_ARTICLE_\nAgonum lugens\n_START_SECTION_\nUtbredelse\n_START_PARAGRAPH_\nAgonum lugens finnes i nesten hele Europa, men er noe sjeldnere i \xc3\xb8st og i nord. Den er utbredt i Nord-Afrika og Asia. Finnes ikke i Norge, men er registrert fra Sverige.\n_START_SECTION_\nUtseende\n_START_PARAGRAPH_\nAgonum lugens er mellom 8,5-10\xc2\xa0mm lang, med en noe flatrykt kropp. Fargen er svart, matt eller kun svakt metallglinsende. Dekkvingene tredje rille-mellomrom (fra midten / s\xc3\xb8mmen) har vanligvis tre b\xc3\xb8rstepunkt (stive h\xc3\xa5rb\xc3\xb8rster). Antennenes fjerde ledd med fine korte h\xc3\xa5r, hos noen arter ogs\xc3\xa5 p\xc3\xa5 det tredje leddet, og noen lange b\xc3\xb8rster i spissen. (Krever forst\xc3\xb8rrelse for \xc3\xa5 se). Brystskjoldet er smalere enn skuldrene (frampartiet av dekkvingene). Bakfotens f\xc3\xb8rste ledd (tars) er klart lengre enn sporen i spissen av leggen (tibia).\n_START_SECTION_\nLevevis\n_START_PARAGRAPH_\nAgonum lugens er vanligvis nattaktiv og lever som predator p\xc3\xa5 andre dyr. Den finnes langs innsj\xc3\xb8er og langs vassdrag, p\xc3\xa5 steder med sparsom vegetasjon._NEWLINE_Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r en metamorfose i l\xc3\xb8pet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'